Document ID: 32003D0764

KOMISJONI OTSUS,
15. oktoober 2003,
millega muudetakse Cabo Verde, Belize, Prantsuse Polüneesia, Araabia Ühendemiraatide ja Hollandi Antillide kohta otsust 97/296/EÜ, milles koostatakse loetelu kolmandate riikide kohta, millest on lubatud importida inimtoiduks ettenähtud kalatooteid
(teatavaks tehtud numbri K(2003) 3666 all)
(EMPs kohaldatav tekst)
(2003/764/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuni 1995. aasta otsust 95/408/EÜ nende kolmandates riikides asuvate ettevõtete ajutiste loetelude koostamise tingimuste kohta, millest liikmesriikidel on vaheperioodil lubatud importida teatavaid loomse päritoluga tooteid, kalatooteid või elusaid kahepoolmelisi karploomi,1 viimati muudetud määrusega (EÜ) 806/2003,2 eriti selle artikli 2 lõikeid 2 ja 3,
ning arvestades järgmist:
(1) Komisjoni otsuses 97/296/EÜ,3 viimati muudetud otsusega 2003/606/EÜ,4 loetletakse riigid ja piirkonnad, millest on lubatud importida inimtoiduks ettenähtud kalatooteid. Otsuse 97/296/EÜ lisa I osas loetletakse direktiivi 91/493/EMÜ5 alusel spetsiaalse otsusega hõlmatud riigid ja piirkonnad ning II osas otsuse 95/408/EÜ artikli 2 lõike 2 tingimustele vastavad riigid ja piirkonnad.
(2) Komisjoni otsustes 2003/763/EÜ,6 2003/759/EÜ,7 2003/760/EÜ,8 2003/761/EÜ9 ja 2003/762/EÜ10 sätestatakse Cabo Verdest, Belizest, Prantsuse Polüneesiast, Araabia Ühendemiraatidest ja Hollandi Antillidelt pärit kalatoodete impordi eritingimused. Seetõttu tuleks need riigid lisada otsuse 97/296/EÜ lisa I osas olevasse loetellu.
(3) Seepärast tuleks vastavalt muuta otsust 97/296/EÜ.
(4) See otsus peaks jõustuma samal päeval kui otsused 2003/759/EÜ, 2003/760/EÜ, 2003/761/EÜ ja 2003/762/EÜ Belizest, Prantsuse Polüneesiast, Araabia Ühendemiraatidest ja Hollandi Antillidelt pärit kalatoodete suhtes.
(5) Cabo Verdest pärit kalatoodete suhtes jõustub käesolev otsus samal päeval kui otsus 2003/763/EÜ, kuna üleminekuperioodiks puudub vajadus.
(6) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 97/296/EÜ lisa asendatakse käesoleva otsuse lisaga.
Artikkel 2
Käesolevat otsust kohaldatakse alates 8. detsembrist 2003 Belizest, Prantsuse Polüneesiast, Araabia Ühendemiraatidest ja Hollandi Antillidelt pärit kalatoodete impordi suhtes.
Käesolevat otsust kohaldatakse alates 27. oktoobrist 2003 Cabo Verdest pärit kalatoodete suhtes.
Artikkel 3
Käesolev otsus on adresseeritud liikmesriikidele.
Brüssel, 15. oktoober 2003

Labels: 0
3
18
6